«Fake news» for 50 år siden

Aslak Sira Myhre har fått fart på Nasjonalbibliotekets digitalisering av norske aviser. Her er det mye gull å finne.

Ola Bog, den gang 11 år, hevder nå at han slett ikke sa til journalisten at han ønsket seg skoleferie i et halvt år. Faksimile, Arbeiderbladet

Aftenposten Redaksjon

8. mars 2017 09:52 Sist oppdatert 8. mars 2017

Ola Bog fra Oslo har søkt på seg selv og funnet en «Fem på gaten» i Arbeiderbladet (nå Dagsavisen) om juleferie, der han selv har uttalt seg som 11-åring.

Han skriver i et innlegg i dagens Aftenposten at:

«Etter 50 år kan endelig undertegnede intervjuobjekt sette skapet på plass: Jeg sa aldri dette! Journalisten ventet på oss rett utenfor skoleporten i Teisenveien 40 i Oslo rett før jul 1966. Ingressen er rent oppspinn. Til meg sa han: – Fint med ferie, hva? Du kan vel godt tenke deg ferie i et halvt år nå, hva, hva!?

– Eh .., svarte Ola (11 år). Her ser vi resultatet. Kort sagt, min tiltro til pressen fikk seg en alvorlig knekk allerede i barndommen. Under juletreet det året lå singelplaten Michelle/Girl. The Beatles. Det hjalp litt», skriver Bog

Vil du også prøve å søke på deg selv, eller kanskje bestefar

Nasjonalbibliotekets digitale avisarkiv finner du her.

Aftenpostens digitale søkbare arkiv, med alle avisutgaver helt tilbake til første utgave i 1860, finner du her. (For abonnenter).